Century City



Century City on kaupunki Yhdysvalloissa, Floridan osavaltion pohjoisosissa. Kaupunki oli unelias pikkupaikkakunta 1960-luvun alkuun saakka, jolloin kourallinen NASAn kuuohjelman alihankkijoita asettui kaupunkiin. Seuraavina vuosikymmeninä Century City kasvoi voimakkaasti avaruusohjelman rinnalla ja sen hiljennettyä kaupunkiin kasaantunut osaamispotentiaali etsiytyi uusille kasvu-urille erilaisten kaupallisten avaruushankkeiden kautta. Niinpä Century City tunnetaan tätä nykyä avaruus- ja ilmailuteollisuuden sekä niihin liittyvän tutkimuksen terävimmän kärjen kotipaikkana. Tähtiin kurkottaminen on jättänyt jälkensä myös kaupungin arkkitehtoniseen ilmeeseen ja yleensä ensimmäisenä Century Cityn nimestä ihmisille tulevatkin mieleen etenkin Starwell Aerospace Industries -yhtiön tutkimus- ja tuotantokompleksin sekä paikallisen yliopiston rohkean futuristiset ulkomuotoratkaisut.

Viime aikoina Century City on saanut osakseen huomiota myös sieltä käsin toimivan supersankarin Meteor Manin johdosta.